I slutningen af 1817 fik Schuberts far en ny stilling ved en skole i Rossau, der ikke lå langt fra Lichtental. Schubert gik modstræbende med til at genoptage arbejdet som hjælpelærer for ham. I begyndelsen af 1818 blev hans ansøgning om medlemskab af det prestigefulde [[Gesellschaft der Musikfreunde]] afvist, et medlemskab der kunne have sat skub i hans musikalske karriere.<ref name=autogeneret1>Newbould, Brian. ''Schubert: The music and the man'', pp. 69-72. {{en sprog}}</ref> Ikke desto mindre begyndte han at tiltrække sig opmærksomhed i pressen, og den første opførelse af et ikke-kirkeligt værk i februar 1818 – en ouverture – fik gode anmeldelser i Wiens dagspresse.<ref>Gibbs, Christopher Howard. ''The Life of Schubert'', p. 59. {{en sprog}}</ref>
Walhalla